Odense Adresse-Contoirs Efterretninger, 1829-01-30
Fædrelandet. Offentlig Foranstaltning. Om den S. 43 berørte Avis=Anmeldelse giver Kollegialtidenden nu følgende oplysende Beretning: J Aarhuus Stiftstidende for d. A. No. 5 er indført følgende Bekjendtgjørelse, der senere er optagen i forskjellige andre Blade: Negithon, Bud ved Hof= og Stadsretten, blev i afvigte Aar ved Lands=Overretten tiltalt for misligt Forhold i sin Funktion og fradømt sin Bestilling. Høiesteret underkjendte denne Dom og paalagde blot den dømte at udrede en Mulkt til det Offentlige. Det høikongelige danske Kancellie har ved allerunderdanigst at foredrage Hs. Majestæt Kongen Dommen, til allernaadigst Konfirmation andraget paa Hof= og Stadsrets=Dommens Sanktion, i hvorvel Høiesterets=Dommen kunde siges at være motiveret ved visse specielle Omstændigheder. Hs. Majestæt har allernaadigst bifaldet Kancelliets Anskuelse af Sagen og tilladt, at Negithon gives Afsked. Enhver vil vist have ondt ved at troe den ovenanførte Fortælling, der ikke gaaer ud paa mindre, end at en ved en underordnet Ret afsagt, men ved Landets øverste Domstoel formildet, Straffedom skulde ved Kongelig Resolution være sat i Kraft. Jmidlertid vilde maaskee den Omstændighed, at en saadan offentlig udbredt Fortælling blev uimodsagt, dog give den nogen Vægt. Kollegial=Tidendens Udgivere have derfor troet det passende at oplyse dette Blads Læsere om Sagens rette Sammenhæng, forsaavidt det kan behøves til Berigtigelse af ovenanførte Kundgjørelse. - Vel er det sandt, at fornævnte Negithon, efter at den ham for adskillige Misligheder ved Lands=Overrets samt Hof= og Stadsrets Dom af 15 Mai f. A. tilfundne Straf af at have sin Bestilling som Bud ved Retten forbrudt ved Høiesterets Dom af 29 Octbr. f. A. var formildet til en Mulkt af 30 Rbd. Sølv til Kjøbenhavns Fattigvæsens Hovedkasse, i Overeensstemmelse med Kancelliets, efter dertil fra Lands=Overretten som Hof= og Stadsretten given Anledning, nedlagte allerunder i danigste Forestilling, ved Kongelig Resolution af 30 Decbr. sidstl. er bleven entlediget fra sin Bestilling. Men dette er skeet med den Bestemmelse, at Kancelliet skulde tilskrive Direktionen, for den almindelige Pensionskasse om at bringe ham i Forslag, til en passende Pension; saa at heri ingenlunde indeholdes den Urimelighed af en Sanktion paa en ved Høiesterets Dom formildet Lands=Overrets- samt Hof= og Stadrets Dom. Denne Entledigelse var heller ikke saa meget grundet paa de ulovlige Handlinger, der havde været under Paatale ved ovennævnte Retter, som paa de Oplysninger, der vare fremkomne om hans øvrige Forhold. - Det er almindelig erkjendt, at en Regent fra enhver Side maa være berettiget til ogsaa uden Dom at entledige sine Embedsmænd, naar disse, enten formedelst Sjæls eller Legems Svaghed eller af moralske Aarsager, ikke længere kunne ansees brugbare eller paalidelige i deres Poster, og naar den ved denne Entledigelse, der er forskjellig fra Embedsforbrydelse efter Lov og Dom, tilstaaes dem sædvanlig Pension, kan der, selv efter de meest liberale Grundsætninger, intet derimod være at erindre; ja det vilde endog mod det Offentlige være høist uforsvarligt, om en Regent ubetinget vilde binde sig til at beholde enhver Embedsmand i sin Tjeneste, som ei ved Domstolene kunde fældes til at have sin Bestilling forbrudt. De bemeldte Negithon var langt fra at være egentlig Stats-Embedsmand, kunde der endog have været Spørgsmaal om, hvorvidt det havde været nødvendigt at tilstaae ham Pension (fr. L. 3 B. 4 Kap. 9 Artik.). Jmidlertid troede Kancelliet ikke at burde gjøre de Grunde, som heraf kunde udledes for en Entledigelse uden Pension, gjeldende imod ham, og Hs. Majestæt har bifaldet Kancelliets Mening. Han er saaledes sikkert behandlet med al den Liberalitet, som pleier at udvises af den danske Regjering - Jøvrigt har Kancelliet ved Skrivelse af 1 Januari anmodet den konstituerede Amtmand over Aarhuus Am om at foranstalte et Forhør optaget til nøiagtig Oplysning om fra hvem Udgiveren af Aarhuus Stiftsavis maatte have modtaget Underretning om det Meddeelte."